  Виталий Пронин Така. Выль малпанъёсты пачылало. Ӵапак дырыз вырыны соин, мае куре сюлэмды. Тросгес кырын ветлэ, мугорды мед кыдалоз. Нош эмъюм, врачлэсь юаськытэк, юоно ӧвӧл. Шутэтскон нуналъёстэс матысь адямиосыныды ортчытэ. Ош. Супыльтӥсьёс та арняе вань лыостэс миськозы. Уж дурады синмаськон выжыоссэ мургес но мургес лэзёз. Шутэтскон сярысь малпаськыны вазь на, уксёдэс гужем отпусктылы шыръялэ. Кыктоос. Вань малпанъёсты ужды сярысь. Тыршемды ӟечен берыктӥськоз, кинэ ке кивалтӥсе пуктозы. Но ужан куспады семьяды сярысь но эн вунэтэ, гажанды тӥледлы оскиське. Малпанъёсты сярысь дырызлэсь вазь эн супыльтэ. Кисло-кусло. Кылдэс пиньёсты сьӧрын возе. Кутскем ужды азинлыко луоз, азьдэс-бердэс эскериды ке. Арня пумын эшъёсыныды пумиське, ӟеч шутэтске. Кин ке кема утчам яратон, нош кин ке зэмос эш шедьтоз. Лев. Уксёдэс юнме эн пазялэ, нош кулэ интыяз эн жалялэ. Уж пумысен тунсыко дэмланъёс луизы ке, нырысь рос-прос малпаське, кулэ-а со тӥледлы? Шутэтскон нуналъёстэс семьяеныды ортчытэ. Нылмурт. Ваньмызлэсь жадиды ни кадь, нош отпускозь кема на. Кужымды мед выльдӥськоз шуыса, уж дурады нырдэс котькытчы эн чуртналэ, нош юрт котырады семьядэс юрттыны куре. Арня пумын ӵыжы-выжыосты доры куное ветлэ. Весъёс. Улонады мае ке воштэмды потэ. Ӵапак дырыз парикмахерское ке но ветлыны. Творчествоен вырисьёс асьсэлы мае ке выльзэ усьтозы. Ужды огсыр мыноз. Кытчы ке ӧтизы ке, мыныны одно ик соглаш кариське - тунсыко муртэ пумиталоды. Скорпион. Улонды пӧсь пуртыысь ву кадь бугыръяське. Куд-огез яратонзэ пумиталоз, кин ке люкиськон сярысь малпаськоз. Янгышъёс медад лэсьтэлэ шуыса, чутрак асьтэлэсьсэ эн ӵоге. Арнянуналэ шутэтске отын, кытчы сюлэмды кыске. Ыбылӥськись. Уж дурады выль тунсыко проектъёс но дэмланъёс луозы. Соос борды кутскемдылэсь азьло, нырысь рос-прос дасяське, дышетске. Куспаз мукет интыыысь коньдон поттон сярысь но малпаськоды. Ваньмыз соку ик ӧз быдэсмы ке но, бӧрысь аслэсьтыз емышъёссэ сётоз ик. Сюро кеч. Кыӵе гинэ уж борды уд кутске, ваньмыз азинлыко луоз. Малпамтэ шорысь могӟетъёс кылдозы - эн ыштӥське. Арня пумын адямиослэсь шутэтскемды потоз. Дыр вуэмын тазалыктэс юнматыны - шедьтэ ӟеч врач. Кӧё-вӧё сиён ӧжытгес сие. Ву кисьтась. Улонды мӧзмыт потыны кутскиз вал ке, дасяське - тӥледыз бадӟым воштӥськонъёс возьмало. Ужады сюлмысь тыршоно луоды, соку гинэ вань малпанъёсты быдэсмозы. Йыркуръяськон сямдэс лапкытэ - улонды трослы капчигес потоз. Чорыгъёс. Гужем вуэмен, уж дурады юнме пукиськоды кадь потэ, озьы ке но асьтэдыз кияды кутэ. Ӵапак дырыз вань документъёстэс рос-прос радъяны. Гажанэныды валамтэос кылдыны быгатозы. Теги: кизилиосверало  